Een van die 83 gevandaliseerde glaspanele by ’n GO GEORGE- busskuiling in Memoriamweg. Dit neem ’n daadwerklike poging met ’n swaar voorwerp om hierdie tipe skade aan te rig.
Botha doen ’n beroep op die publiek om vandalisme te ontmoedig, te help stop en aan te meld. “Ons moet op die gemeenskap staat maak om ons hiermee te help. Teen die tyd wat ’n aanmelding ons bereik, is die skade reeds gedoen. Ons sal regtig die gemeenskap se ondersteuning om hierdie optrede te stuit, waardeer. GO GEORGE is die gemeenskap se busdiens – kom ons neem almal eienaarskap en vat hande om die duur infrastruktuur wat nodig is vir die busdiens om doeltreffend te funksioneer, te behou. Die koste om gedurig gevandaliseerde voertuie en infrastruktuur te herstel kan uiteindelik ’n impak hê op die koste van jou buskaartjie.”